《CHILL CLUB 推介榜 年度推介 23/24》（即CHILL CLUB頒獎禮2024）於今日(12日)舉行。「Chill Club年度唱作歌手」由林家謙奪得，但他因事未有出席，由好友Tyson Yoshi上台代為領獎。此時台下的Tyson Yoshi正在喝水，不知發生何事，於是他放下水樽上台。
唔係佢勁，係你哋廢
Tyson Yoshi上台之後表示︰「林家謙搵啲咁嘅嘢搞啊？佢要多謝後面啲人，母親節快樂囉！」鏡頭見到台下的Serrini不停做手勢示意，著Tyson Yoshi說出某句，之後Tyson話：「我依家講咩係咪都入佢數？『唔係佢勁，係你哋廢』。哈哈哈！」
Serrini為J字頭男歌手寫歌
之後主持邀請Serrini上台，Serrini即以air time為自己大賣廣告，表示不會再為林家謙寫歌，寧為多位J字頭歌手寫歌，包括Jer柳應廷、Jeremy李駿傑等等。她又不忘表示自己是比林家謙更好的唱作歌手，更揚言今日出席是為了搲撈。